CELEX: 32016D0588
Language: lt
Date: 2016-04-14 00:00:00
Title: 2016 m. balandžio 14 d. Komisijos įgyvendinimo sprendimas (ES) 2016/588 dėl našiuosiuose 12 voltų kintamosios srovės generatoriuose naudojamos technologijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (Tekstas svarbus EEE)

16.4.2016   
            
            
               LT
            
            
               Europos Sąjungos oficialusis leidinys
            
            
               L 101/25
            
         KOMISIJOS ĮGYVENDINIMO SPRENDIMAS (ES) 2016/588
   2016 m. balandžio 14 d.
   dėl našiuosiuose 12 voltų kintamosios srovės generatoriuose naudojamos technologijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   kadangi:
   
               (1)
            
            
               paraiška dėl „Valeo“ našiojo kintamosios srovės generatoriaus su didelio našumo diodais patvirtinimo, kurią tiekėjas „Valeo Equipments Electriques Moteur“ pateikė 2015 m. lapkričio 3 d., ir paraiška dėl „Bosch“ našiojo kintamosios srovės generatoriaus su MOP užtūros diodais patvirtinimo, kurią tiekėjas „Robert Bosch GmbH“ pateikė 2015 m. birželio 10 d., įvertintos pagal Reglamento (EB) Nr. 443/2009 12 straipsnį, Komisijos įgyvendinimo reglamentą (ES) Nr. 725/2011 (2) ir naujoviškų technologijų patvirtinimo pagal Reglamentą (EB) Nr. 443/2009 paraiškų rengimo technines gaires;
            
         
               (2)
            
            
               iš „Valeo“ ir „Bosch“ paraiškose pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams, todėl „Valeo“ ir „Bosch“ našieji generatoriai turėtų būti patvirtinti kaip naujoviškos technologijos;
            
         
               (3)
            
            
               Įgyvendinimo sprendimais 2013/341/ES (3), 2014/465/ES (4), (ES) 2015/158 (5), (ES) 2015/295 (6) ir (ES) 2015/2280 (7) Komisija patvirtino šešias paraiškas dėl kintamosios srovės generatorių našumo didinimo technologijų. Remiantis patirtimi, įgyta vertinant šias paraiškas, taip pat „Valeo“ ir „Bosch“ paraiškas, tinkamai įrodyta, kad 12 V kintamosios srovės generatorius, kurio mažiausias našumas, priklausomai nuo pavaros, yra 73,4–74,2 %, o masė bazinio kintamosios srovės generatoriaus masės neviršija daugiau kaip 3 kg, atitinka Reglamento (EB) Nr. 443/2009 12 straipsnyje ir Įgyvendinimo reglamente (ES) Nr. 725/2011 nurodytus tinkamumo kriterijus ir užtikrina išmetamo CO2 kiekio sumažėjimą ne mažiau kaip 1 g CO2/km, palyginti su baziniu kintamosios srovės generatoriumi, kurio našumas 67 %;
            
         
               (4)
            
            
               todėl tikslinga gamintojams suteikti galimybę patvirtinti išmetamo CO2 kiekio sumažėjimą naudojant 12 V našiuosius kintamosios srovės generatorius, kurie atitinka tas sąlygas. Siekiant užtikrinti, kad patvirtinti būtų siūloma tik kintamosios srovės generatorius, kurie atitinka tas sąlygas, gamintojas, teikdamas patvirtinimo paraišką tipo patvirtinimo institucijai, turėtų pateikti nepriklausomos patikros institucijos patikros ataskaitą, kurioje patvirtinama atitiktis;
            
         
               (5)
            
            
               jei tipo patvirtinimo institucija nustato, kad 12 V kintamosios srovės generatorius neatitinka patvirtinimo sąlygų, išmetamo CO2 kiekio sumažėjimo patvirtinimo paraiška turėtų būti atmesta;
            
         
               (6)
            
            
               tikslinga patvirtinti bandymo metodiką dėl 12 V našiųjų kintamosios srovės generatorių naudojimo gaunamam išmetamo CO2 kiekio sumažėjimui nustatyti;
            
         
               (7)
            
            
               siekiant nustatyti, kiek dėl 12 V našiojo kintamosios srovės generatoriaus naudojimo sumažės išmetamo CO2 kiekis, reikia nustatyti bazinę technologiją, su kurios našumu turėtų būti lyginamas kintamosios srovės generatoriaus našumas. Remiantis įgyta patirtimi, bazine technologija tikslinga laikyti 12 V kintamosios srovės generatorių, kurio našumas 67 %;
            
         
               (8)
            
            
               kiek dėl 12 V našiojo kintamosios srovės generatoriaus naudojimo sumažės išmetamo CO2 kiekis, galima iš dalies įrodyti Komisijos reglamento (EB) Nr. 692/2008 (8) XII priede nurodytu bandymu. Todėl reikia užtikrinti, kad bandymo metodikoje, pagal kurią nustatomas dėl 12 V našiųjų kintamosios srovės generatorių naudojimo gaunamas išmetamo CO2 kiekio sumažėjimas, būtų atsižvelgta į šį dalinį įrodymą;
            
         
               (9)
            
            
               siekiant sudaryti sąlygas plačiau diegti 12 V našiuosius kintamosios srovės generatorius naujose transporto priemonėse, gamintojas turėtų turėti galimybę vienoje paraiškoje prašyti patvirtinti dėl kelių 12 V našiųjų kintamosios srovės generatorių naudojimo gaunamą išmetamo CO2 kiekio sumažėjimą. Tačiau reikėtų užtikrinti, kad tais atvejais, kai naudojamasi šia galimybe, būtų taikomas skatinimo diegti tik didžiausio našumo kintamosios srovės generatorius mechanizmas;
            
         
               (10)
            
            
               turėtų būti nustatytas individualus 12 V našiųjų kintamosios srovės generatorių naujoviškos technologijos kodas, kad atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (9) I, VIII ir IX priedus būtų galima naudoti bendrąjį ekologinės naujovės kodą,
            
         PRIĖMĖ ŠĮ SPRENDIMĄ:
   1 straipsnis
   Patvirtinimas
   Technologija, naudojama „Valeo“ našiajame kintamosios srovės generatoriuje su našiaisiais diodais ir „Bosch“ našiajame kintamosios srovės generatoriuje su MOP užtūros diodais, patvirtinama kaip naujoviška technologija pagal Reglamento (EB) Nr. 443/2009 12 straipsnį.
   2 straipsnis
   Išmetamo CO2 kiekio sumažėjimo patvirtinimo paraiška
   1.   Gamintojas gali prašyti patvirtinti dėl vieno ar kelių 12 V našiųjų kintamosios srovės generatorių, skirtų naudoti M1 klasės transporto priemonėse, naudojimo gaunamą išmetamo CO2 kiekio sumažėjimą, jei tenkinamos šios sąlygos:
   
               a)
            
            
               generatorius yra komponentas, naudojamas tik transporto priemonės akumuliatoriui įkrauti ir jos elektros sistemai maitinti, kai veikia transporto priemonės vidaus degimo variklis;
            
         
               b)
            
            
               našiojo kintamosios srovės generatoriaus masė bazinio kintamosios srovės generatoriaus masės (7 kg) neviršija daugiau kaip 3 kg;
            
         
               c)
            
            
               generatoriaus našumas yra bent:
               
                           i)
                        
                        
                           73,8 % – benzininėse transporto priemonėse;
                        
                     
                           ii)
                        
                        
                           73,4 % – benzininėse turbininėse transporto priemonėse;
                        
                     
                           iii)
                        
                        
                           74,2 % – dyzelinėse transporto priemonėse.
                        
                     
         2.   Su paraiška patvirtinti dėl vieno ar kelių našiųjų kintamosios srovės generatorių naudojimo gaunamą išmetamo CO2 kiekio sumažėjimą pateikiama nepriklausomos patikros ataskaita, kurioje patvirtinama, kad kintamosios srovės generatorius (-iai) atitinka 1 dalyje nustatytas sąlygas.
   3.   Tipo patvirtinimo institucija atmeta patvirtinimo paraišką, jei nustato, kad kintamosios srovės generatorius (-iai) neatitinka 1 dalyje nustatytų sąlygų.
   3 straipsnis
   Išmetamo CO2 kiekio sumažėjimo patvirtinimas
   1.   Dėl 2 straipsnio 1 dalyje nurodyto našiojo kintamosios srovės generatoriaus naudojimo gaunamas išmetamo CO2 kiekio sumažėjimas nustatomas pagal priede pateiktą metodiką.
   2.   Jei gamintojas prašo patvirtinti dėl daugiau kaip vieno 2 straipsnio 1 dalyje nurodyto našiojo kintamosios srovės generatoriaus naudojimo vienos versijos transporto priemonėse gaunamą išmetamo CO2 kiekio sumažėjimą, tipo patvirtinimo institucija nustato, kuris iš bandomų kintamosios srovės generatorių užtikrina mažiausią išmetamo CO2 kiekio sumažėjimą, ir mažiausią vertę įrašo atitinkamuose tipo patvirtinimo dokumentuose. Pagal Įgyvendinimo reglamento (ES) Nr. 725/2011 11 straipsnio 2 dalį ši vertė nurodoma atitikties liudijime.
   4 straipsnis
   Ekologinės naujovės kodas
   Pagal Įgyvendinimo reglamento (ES) Nr. 725/2011 11 straipsnio 1 dalį darant nuorodą į šį sprendimą tipo patvirtinimo dokumentuose įrašomas ekologinės naujovės kodas Nr. 17.
   5 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. balandžio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2009 6 5, p. 1.
   
      (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
   
      (3)  2013 m. birželio 27 d. Komisijos įgyvendinimo sprendimas 2013/341/ES, kuriuo pagal Europos Parlamento ir Tarybos reglamentą (EB) Nr. 443/2009 kintamosios srovės generatorius Valeo Efficient Generation Alternator patvirtinamas kaip naujoviška keleivinių automobilių išmetamo CO2 kiekio mažinimo technologija (OL L 179, 2013 6 29, p. 98).
   
      (4)  2014 m. liepos 16 d. Komisijos įgyvendinimo sprendimas 2014/465/ES, kuriuo pagal Europos Parlamento ir Tarybos reglamentą (EB) Nr. 443/2009 našusis kintamosios srovės generatorius DENSO patvirtinamas kaip naujoviška keleivinių automobilių išmetamo CO2 kiekio mažinimo technologija ir kuriuo iš dalies keičiamas Komisijos įgyvendinimo sprendimas 2013/341/ES (OL L 210, 2014 7 17, p. 17).
   
      (5)  2015 m. sausio 30 d. Komisijos įgyvendinimo sprendimas (ES) 2015/158, kuriuo pagal Europos Parlamento ir Tarybos reglamentą (EB) Nr. 443/2009 du „Robert Bosch GmbH“ našieji kintamosios srovės generatoriai patvirtinami kaip naujoviškos keleivinių automobilių išmetamo CO2 kiekio mažinimo technologijos (OL L 26, 2015 1 31, p. 31).
   
      (6)  2015 m. vasario 24 d. Komisijos įgyvendinimo sprendimas (ES) 2015/295 dėl našiųjų kintamosios srovės generatorių „MELCO GXi“ patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 53, 2015 2 25, p. 11).
   
      (7)  2015 m. gruodžio 7 d. Komisijos įgyvendinimo sprendimas (ES) 2015/2280 dėl našiųjų kintamosios srovės generatorių DENSO patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 322, 2015 12 8, p. 64).
   
      (8)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      (9)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus („Pagrindų direktyva“) (OL L 263, 2007 10 9, p. 1).
   
      PRIEDAS
      
         METODIKA DĖL 12 V NAŠIOJO KINTAMOSIOS SROVĖS GENERATORIAUS NAUDOJIMO GAUNAMAM IŠMETAMO CO2 KIEKIO SUMAŽĖJIMUI NUSTATYTI
      
      1.   ĮVADAS
      Kad būtų galima nustatyti dėl našiojo kintamosios srovės generatoriaus naudojimo M1 transporto priemonėje gaunamą išmetamo CO2 kiekio sumažėjimą, reikia nustatyti:
      
                  1)
               
               
                  bandymo sąlygas;
               
            
                  2)
               
               
                  bandymo įrangą;
               
            
                  3)
               
               
                  našiojo kintamosios srovės generatoriaus našumo nustatymo būdą ir bazinio kintamosios srovės generatoriaus našumą;
               
            
                  4)
               
               
                  išmetamo CO2 kiekio sumažėjimo apskaičiavimo būdą;
               
            
                  5)
               
               
                  statistinės paklaidos apskaičiavimo būdą.
               
            
         Ženklai, parametrai ir vienetai
      
      
         Lotynų abėcėlės ženklai
      
      
                  
                     
               
               
                  –
               
               
                  išmetamo CO2 kiekio sumažėjimas [g CO2/km]
               
            
                  CO2
                  
               
               
                  –
               
               
                  anglies dioksidas
               
            
                  CF
               
               
                  –
               
               
                  perskaičiavimo koeficientas (l/100 km) – (g CO2/km) [g CO2/l], nurodytas 3 lentelėje
               
            
                  h
               
               
                  –
               
               
                  dažnis, nurodytas 1 lentelėje
               
            
                  I
               
               
                  –
               
               
                  srovės stipris [A], kuriam esant atliekamas matavimas
               
            
                  m
               
               
                  –
               
               
                  pavyzdžio matavimų skaičius
               
            
                  M
               
               
                  –
               
               
                  sukimo momentas [Nm]
               
            
                  n
               
               
                  –
               
               
                  sūkių dažnis [min– 1], nurodytas 1 lentelėje
               
            
                  P
               
               
                  –
               
               
                  galia [W]
               
            
                  
                     
               
               
                  –
               
               
                  ekologinės naujovės kintamosios srovės generatoriaus našumo standartinis nuokrypis [%]
               
            
                  
                     
               
               
                  –
               
               
                  ekologinės naujovės kintamosios srovės generatoriaus našumo vidurkio standartinis nuokrypis [%]
               
            
                  
                     
               
               
                  –
               
               
                  bendro išmetamo CO2 kiekio sumažėjimo standartinis nuokrypis [g CO2/km]
               
            
                  U
               
               
                  –
               
               
                  bandymo įtampa [V], kuriai esant atliekamas matavimas
               
            
                  v
               
               
                  –
               
               
                  vidutinis transporto priemonės važiavimo greitis pagal naująjį Europos važiavimo ciklą [km/h]
               
            
                  VPe
                  
               
               
                  –
               
               
                  efektyviosios energijos sąnaudos [l/kWh], nustatytos 2 lentelėje
               
            
                  
                     
               
               
                  –
               
               
                  apskaičiuoto išmetamo CO2 kiekio sumažėjimo jautrumas ekologinės naujovės kintamosios srovės generatoriaus našumui
               
            
         Graikų abėcėlės ženklai
      
      
                  Δ
               
               
                  –
               
               
                  skirtumas
               
            
                  η
               
               
                  –
               
               
                  bazinio kintamosios srovės generatoriaus našumas [%]
               
            
                  ηEI
                  
               
               
                  –
               
               
                  našiojo kintamosios srovės generatoriaus našumas [%]
               
            
                  
                     
               
               
                  –
               
               
                  vidutinis ekologinės naujovės kintamosios srovės generatoriaus našumas veikimo taške i [%]
               
            
         Apatiniai indeksai
      
      Indeksas i nurodo veikimo tašką.
      Indeksas j nurodo pavyzdžio matavimo numerį.
      
                  EI
               
               
                  –
               
               
                  ekologinė naujovė
               
            
                  m
               
               
                  –
               
               
                  mechaninis
               
            
                  RW
               
               
                  –
               
               
                  tikrosios sąlygos
               
            
                  TA
               
               
                  –
               
               
                  tipo patvirtinimo sąlygos
               
            
                  B
               
               
                  –
               
               
                  bazinis variantas
               
            2.   BANDYMO SĄLYGOS
      Bandymo sąlygos turi atitikti standarte ISO 8854:2012 (1) nustatytus reikalavimus.
      
         Bandymo įranga
      
      Bandymo įranga turi atitikti standarte ISO 8854:2012 nustatytas specifikacijas.
      3.   MATAVIMAS IR NAŠUMO NUSTATYMAS
      Našiojo kintamosios srovės generatoriaus našumas nustatomas pagal standartą ISO 8854:2012, išskyrus šioje dalyje nurodytus elementus.
      Matavimai atliekami skirtinguose veikimo taškuose i, nustatytuose 1 lentelėje. Visuose veikimo taškuose kintamosios srovės generatoriaus srovės stipris apibrėžiamas kaip pusė vardinio srovės stiprio. Esant kiekvienam greičiui turi būti išlaikoma pastovi kintamosios srovės generatoriaus įtampa ir išėjimo srovė, įtampos vertė turi būti 14,3 V.
      
         1 lentelė
      
      
         Veikimo taškai
      
      
                  Veikimo taškas
                  i
               
               
                  Matavimo trukmė
                  [s]
               
               
                  Sūkių dažnis
                  ni [min– 1]
               
               
                  Dažnis
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Našumas apskaičiuojamas pagal 1 formulę.
      
         1 formulė
      
      
         
      Visi našumo matavimai turi būti atliekami bent penkis (5) kartus iš eilės. Apskaičiuojamas kiekvieno veikimo taško matavimų vidurkis ().
      Ekologinės naujovės kintamosios srovės generatoriaus našumas (ηEI) apskaičiuojamas pagal 2 formulę.
      
         2 formulė
      
      
         
      Naudojant našųjį kintamosios srovės generatorių gaunama mechaninės galios ekonomija apskaičiuojama pagal 3 formulę kaip ekonomijos tikrosiomis sąlygomis (ΔPmRW) ir tipo patvirtinimo sąlygomis (ΔPmTA) skirtumas.
      
         3 formulė
      
      ΔPm = ΔPmRW – ΔPmTA
      
      Čia mechaninės galios ekonomija tikrosiomis sąlygomis (ΔPmRW) apskaičiuojama pagal 4 formulę, o mechaninės galios ekonomija tipo patvirtinimo sąlygomis (ΔPmTA) – pagal 5 formulę.
      
         4 formulė
      
      
         
      
         5 formulė
      
      
         
      čia
      
                  PRW
                  
               
               
                  –
               
               
                  galios poreikis tikrosiomis sąlygomis, t. y. 750 W;
               
            
                  PTA
                  
               
               
                  –
               
               
                  galios poreikis tipo patvirtinimo sąlygomis, t. y. 350 W;
               
            
                  ηB
                  
               
               
                  –
               
               
                  bazinio kintamosios srovės generatoriaus našumas, t. y. 67 %.
               
            
         Išmetamo CO2 kiekio sumažėjimo apskaičiavimas
      
      Išmetamo CO2 kiekio sumažėjimas apskaičiuojamas pagal formulę:
      
         6 formulė
      
      
         
      čia
      
                  v
               
               
                  –
               
               
                  vidutinis važiavimo greitis pagal naująjį Europos važiavimo ciklą [km/h], t. y. 33,58 km/h;
               
            
                  VPe
                  
               
               
                  –
               
               
                  efektyviosios energijos sąnaudos, nustatytos 2 lentelėje.
                  
                     2 lentelė
                  
                  
                     Efektyviosios energijos sąnaudos
                  
                  
                              Variklio tipas
                           
                           
                              Efektyviosios energijos sąnaudos (VPe)
                              [l/kWh]
                           
                        
                              Benzininis
                           
                           
                              0,264
                           
                        
                              Benzininis turbininis
                           
                           
                              0,280
                           
                        
                              Dyzelinis
                           
                           
                              0,220
                           
                        
            
                  CF
               
               
                  –
               
               
                  koeficientas, nustatytas 3 lentelėje.
                  
                     3 lentelė
                  
                  
                     Degalų perskaičiavimo koeficientas
                  
                  
                              Degalų rūšis
                           
                           
                              Perskaičiavimo koeficientas (l/100 km – g CO2/km) CF
                              [g CO2/l]
                           
                        
                              Benzinas
                           
                           
                              2 330 
                           
                        
                              Dyzelinas
                           
                           
                              2 640 
                           
                        
            
         Statistinės paklaidos apskaičiavimas
      
      Bandymo metodikos matavimo rezultatų statistinės paklaidos turi būti kiekybiškai įvertintos. Kiekviename veikimo taške standartinis nuokrypis apskaičiuojamas pagal formulę:
      
         7 formulė
      
      
         
      Našiojo kintamosios srovės generatoriaus našumo vertės standartinis nuokrypis () apskaičiuojamas pagal 8 formulę:
      
         8 formulė
      
      
         
      Dėl kintamosios srovės generatoriaus našumo vertės standartinio nuokrypio () gaunama išmetamo CO2 kiekio sumažėjimo paklaida (). Ši paklaida apskaičiuojama pagal 9 formulę:
      
         9 formulė
      
      
         
      
         Statistinis reikšmingumas
      
      Turi būti įrodoma, kad kiekvieno tipo, varianto ir versijos transporto priemonės, kurioje įmontuotas našusis kintamosios srovės generatorius, pagal 9 formulę apskaičiuoto išmetamo CO2 kiekio sumažėjimo paklaida yra ne didesnė, nei viso išmetamo CO2 kiekio sumažėjimo ir minimalios Įgyvendinimo reglamento (ES) Nr. 725/2011 9 straipsnio 1 dalyje nustatytos ribos skirtumas (žr. 10 formulę).
      
         10 formulė
      
      
         
      čia:
      
                  MT
               
               
                  –
               
               
                  minimali riba [g CO2/km], t. y. 1 g CO2/km.
               
            
         Bandymo ir vertinimo ataskaita
      
      Ataskaitoje pateikiama:
      
                  —
               
               
                  bandytų kintamosios srovės generatorių modelis ir masė;
               
            
                  —
               
               
                  bandymo stendo aprašymas;
               
            
                  —
               
               
                  bandymo rezultatai (išmatuotos vertės);
               
            
                  —
               
               
                  apskaičiuoti rezultatai ir atitinkamos formulės.
               
            
         Į transporto priemones montuotinas našusis kintamosios srovės generatorius
      
      Tipo patvirtinimo institucija tvirtina išmetamo CO2 kiekio sumažėjimą remdamasi bazinio kintamosios srovės generatoriaus ir našiojo kintamosios srovės generatoriaus matavimais, atliktais pagal šiame priede nustatytą metodiką. Jei išmetamo CO2 kiekio sumažėjimas nesiekia 9 straipsnio 1 dalyje nustatytos ribos, taikoma Įgyvendinimo reglamento (ES) Nr. 725/2011 11 straipsnio 2 dalies antra pastraipa.
      
         (1)  ISO 8854:2012 Kelių transporto priemonės. Kintamosios srovės generatoriai su reguliatoriais. Bandymo metodai ir bendrieji reikalavimai. Nuoroda ISO 8854:2012, paskelbta 2012 m. birželio 1 d.